《夜坐》
元代·饶介

学默三年漫不应，流光一去意无征。
缘如发白因循染，道似山青自在凝。
犹有形骸生影迹，却将文字寄名称。
一川月色多于水，更着秋霜见底澄。

作者简介：元临川人，字介之，号华盖山樵，又号醉翁。倜傥豪放，工书能诗。自翰林应奉出佥江浙廉访司事。张士诚入吴，以为淮南行省参知政事。士诚败，被明兵俘杀。有《右丞集》。